Torsdagens nordjyske nyheder på TV2 bliver sendt tidligere end normalt på grund af Danmarks VM-kamp mod Rusland.

Du skal tænde for fjernsynet lidt tidligere end normalt for at se de regionale nyheder torsdag aften. På grund af VM i håndbold sender TV2/Nord allerede regionale nyheder på TV2 klokken 18.21. TV2/Nord sender cirka 20 minutters nyheder og reportager fra Nordjylland på TV2 klokken 18.21. Der sendes også nyheder til sædvanlig tid klokken 19.30, men kun på TV2/Nord Salto. VM-håndbolden får ikke betydning for torsdagens korte nyhedsudsendelser. Dem kan du se på TV2 klokken 12.26 og klokken 17.12.